มั่นใจการส่งออกไทยปีนี้ขยายตัว 14%
&nbsp;กรมส่งเสริมการส่งออกมั่นใจ การส่งออกของไทยในปีนี้ จะขยายตัวได้ถึง 14% เหตุปัจจัยการฟื้นตัวของเศรษฐกิจโลก ที่จะขยายตัวขึ้น 3.1 %
28 ม.ค. 2553

กรมส่งเสริมการส่งออกมั่นใจ การส่งออกของไทยในปีนี้ จะขยายตัวได้ถึง 14% เหตุปัจจัยการฟื้นตัวของเศรษฐกิจโลก ที่จะขยายตัวขึ้น 3.1 %
นางศรีรัตน์ รัษฐปานะ อธิบดีกรมส่งเสริมการส่งออก กล่าวว่า มั่นใจการส่งออกของไทยในปีนี้ จะขยายตัวได้ถึง 14%หรือคิดเป็นมูลค่าการส่งออกกว่า 1.73 แสนล้านดอลลาร์สหรัฐฯ จากปัจจัยการฟื้นตัวของเศรษฐกิจโลก ที่จะขยายตัวขึ้น 3.1 %การจัดทำเขตการค้าเสรี ระหว่างไทยกับประเทศต่างๆ โดยเฉพาะอาเซียน รวมถึงสินค้าไทยที่เป็นที่ยอมรับในคุณภาพ และมาตรฐานของต่างชาติ อีกทั้งสินค้าของประเทศคู่แข่งอย่างจีน มีปัญหาทางด้านคุณภาพ และมาตรฐาน แต่การส่งออกของไทยในปีนี้ยังต้องเผชิญกับความเสี่ยง จากแนวโน้มเศรษฐกิจของประเทศคู่ค้า ที่อาจฟื้นตัวช้ากว่าที่คาดการณ์ไว้ ราคาน้ำมันที่ยังผันผวน ปัญหาค่าเงินบาท การขาดแคลนแรงงาน และมาตรการกีดกันทางการค้าที่ไม่ใช่ภาษี        ทั้งนี้แม้ว่าภาพรวมเศรษฐกิจโลกในปี 2553 เริ่มฟื้นตัวขึ้น แต่หลายสำนักในต่างประเทศมองเศรษฐกิจโลกเพิ่งเริ่มฟื้นไข้ และยังมีอีกหลายปัจจัยที่อาจทำให้เศรษฐกิจโกลทรุดตัวลงได้ ดังนั้นกรมส่งเสริมการส่งออก จะติดตามเรื่องนี้อย่างใกล้ชิด อีกทั้งจะต้องเร่งเจาะตลาดในปีนี้คือ จีน อินเดีย บราซิล แอฟริกาใต้ และประเทศในตะวันออกกลาง เช่น ลิเบีย ซาอุดีอาระเบีย